बड’फा उपेन्द्र नाथ ब्रह्मनि दैदेन्नाय समाव मैखोमै बाहागो लानानै सोमावसारनाय बारग’ भलन्टियार्स फर्स आरो गोदोनि बारग’ एबसु मावथिफोरखौ लानानै दिनै मोनसे ’बड’लेण्ड सोमावसारारि बारग’ मावथि आफाद’ मुंनि मोनसे आफाद दाफुंनाय जायो ৷ भेरगावनि मन्दलमाखा गुदि फरायसालिनि गेलेग्रा फोथाराव अदालगुरि जिल्ला बड’लेण्ड सोमावसारारि बारग’ मावथि आफादनि आफादगिरि माइकेल दैमारिनि आफाद सामलायनायाव खुंनाय आलांगा मेलाव कक्राझार , सिरां, बाकसा आरो अदालगुरि जिल्लानि गासै थामजौनिबो बांसिन बारग’ मावथिफोरा बाहागो लायो ৷